નવી દિલ્હીઃ પેટ્રોલ અને ડીઝલના વધતા ભાવમાં હજુ પણ કોઈ આસાર મળવાની શક્યતા નથી. કેન્દ્ર સરકાર અને કેટલીક રાજ્ય સરકારો પેટ્રોલ-ડીઝલ પર ટેક્સ ઓછો કરવા તૈયાર નથી. સરકાર ટેક્સમાં રાહત આપીને પોતાના આ કમાઉ દીકરા દ્વારા થતી કમાણીમાં 30,000 કરોડનું નુકસાન કોઈપણ કાળે ભોગવવા તૈયાર નથી. સોમવારે એક ઉચ્ચ અધિકારીએ સ્પષ્ટ શબ્દોમાં પેટ્રોલ-ડીઝલ પરના ટેક્સમાં ઘટાડાની શક્યતાને નકારી કાઢતા કહ્યું કે, જો આવું કરવામાં આવે તો સરકારને વાર્ષીક રુ.30 હજાર કરોડનું નુકસાન જઈ શકે છે. જેની સીધી અસર કેન્દ્ર દ્વારા ચલાવવામાં આવતી વિવિધ કલ્યાણલક્ષી યોજનાઓ પર પડે છે.